
DĖL ATSAKYMŲ Į KLAUSIMUS

	Europos socialinio fondo agentūra Centrinės viešųjų pirkimų informacinės sistemos (toliau – CVP IS) priemonėmis gavo prašymą paaiškinti pirkimo „KURSUOK turinio projekto interneto naujienų portale sukūrimo ir administravimo paslaugos“ (CVP IS Nr. 611575), atliekamo supaprastinto atviro konkurso būdu (toliau – Pirkimas), dokumentus. 
Pirkimo komisija išnagrinėjo klausimus ir teikia atsakymus, paaiškindama Pirkimo dokumentus. 

	Eil. Nr.
	Klausimas*
	Atsakymas

	1.
	Kokius dokumentus turime pateikti su pasiūlymu?
	Pirkimo specialiųjų sąlygų 6 skyriuje „Specialieji reikalavimai pasiūlymų rengimui ir pateikimui“ nurodyta, kokie dokumentai turi būti pateikti teikiant pasiūlymą:
„6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.1.1. tiekėjo pasirašytas pasiūlymas, parengtas pagal specialiųjų pirkimo sąlygų 5 priede pateiktą pasiūlymo formą.
6.1.2. užpildytas EBVPD (specialiųjų pirkimo sąlygų 7 priedas). Pasirašydamas pasiūlymą, tiekėjas patvirtina ir EBVPD tikrumą;
6.1.3.  „Tiekėjo deklaracija dėl atitikties Reglamento nuostatoms juridiniam asmeniui“ ir/ arba „Tiekėjo deklaracija dėl atitikties Reglamento nuostatoms fiziniam asmeniui“ (specialiųjų pirkimo sąlygų priedas 5.1).
6.1.4. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.1.5. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.1.6. <...>
6.1.7. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
6.1.8.  jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;“

	2.
	1.1.1. Specialios rubrikos sukūrimas ir administravimas: Ar galėtumėte patikslinti, kokia konkrečiai rubrika turėtų būti sukurta ir kokie jos funkcionalumo bei turinio reikalavimai? Taip pat, kokio pobūdžio administravimas numatomas (techninis, turinio valdymas, ar abu)?
	Naujienų portale turi būti sukurta atskira rubrika (atskiras polapis) su pavadinimu „Mokykis visą gyvenimą“ (kaip pavyzdys, iliustruojantis, kaip galėtų atrodyti atskira rubrika (polapis), – sėkmės istorijų rubrika „Žingsniai“: „Žingsniai“ – skaitykite žmonių gyvenimo istorijas!). Rubrika turi būti sukurta su visais techniniais sprendimais bei funkcionalumais, reikalingais tokiai rubrikai atsirasti naujienų portale. Rubrikoje turi būti talpinami tiekėjo sukurti straipsniai (tekstų ir video formatu). 
Rubrikos administravimas – ir techninis, ir turinio valdymo. Reikalavimai rubrikai išdėstyti ir Techninės specifikacijos 3.2 punkte. Reikalavimai rubrikos turiniui – straipsniams, vaizdo įrašams – pateikti Techninės specifikacijos 3 skyriuje „Reikalavimai paslaugoms“)


	3.
	2.1.3. Turinio viešinimas – reklamavimas naujienų portalo aplinkoje reklaminiais skydeliais (baneriais): Ar galėtumėte patikslinti, kiek banerių numatoma sukurti ir kokie turėtų būti jų specifiniai formatai ( statinis, judantis? dydis, rezoliucija, failo tipas)? Taip pat, ar yra numatyti konkretūs reklamos išdėstymo laikotarpiai ir vietos portale?
	Banerių kiekis – ne mažiau 2 vnt., baneriai statiniai, jų formatus pasirenka tiekėjas, tačiau turi būti ne mažesni nei 300x250 px (Mobile) ir 300x600 px (Desktop). Baneriai turi būti sukurti pagal tiekėjo siūlomo naujienų portalo nurodytus reikalavimus reklaminiams skydeliams. Reklamos laikotarpis – toks pat, koks ir rubrikos administravimo laikotarpis – ne mažiau nei 6 savaitės nuo pirmojo straipsnio specialioje rubrikoje paskelbimo. Reklamos pozicijas siūlo Tiekėjas.


	4.
	3.4.1. 2 vaizdo įrašai (laida/reportažas/diskusija/interviu/apklausa ar kt.): Ar galėtumėte patikslinti, kokia turėtų būti vaizdo įrašų trukmė? Taip pat, kokie reikalaujami vaizdo formato standartai (pvz., rezoliucija, failo tipas, formatas – horizontalus ar vertikalus)? Ar yra papildomų reikalavimų dėl įrašų stiliaus ar pateikimo būdo?
	Vaizdo įrašo trukmė priklauso nuo pasirinkto turinio formato, tačiau – ne mažesnė nei 10 minučių. Vaizdo įrašai turi būti sukurti pagal tiekėjo siūlomo naujienų portalo nurodytus reikalavimus vaizdo formatams ir atitikti siūlomo naujienų portalo vaizdo įrašams keliamus kokybės standartus. Tiekėjas turi užtikrinti, kad vaizdo įrašai būtų aukštos kokybės, lengvai prieinami ir tinkamai indeksuojami paieškos sistemose, taip pat turi būti suderinami su įvairiomis platformomis ir įrenginiais, įskaitant mobiliuosius įrenginius.


	5.
	2.1.4. Dėl naujienų portalo reikalavimų: Ar, be reikalavimo dėl 1 000 000 realių vartotojų per mėnesį, yra numatyti konkretūs tikslai, susiję su auditorijos pasiekimu (pvz., tam tikra tikslinė grupė pagal demografinius ar kitus kriterijus)? Taip pat, ar yra nustatyti reikalavimai dėl paspaudimų, parodymų skaičiaus ar kitų veiklos rodiklių (KPI)? Be to, kiek įrašų reikia viešinti socialiniuose tinkluose ir ar yra nustatytos konkrečios platformos bei įrašų dažnumas?
	Reikalavimas naujienų portalui – ne mažiau 1 000 000 realių vartotojų per mėnesį. Mūsų auditorija: visuomenė, tikslas – pasiekti didžiausią jos dalį Lietuvoje.
Reikalaujama banerių parodymų kiekių,  kaip nurodyta Techninės specifikacijos 3 p.  3.3.1. ir 3.3.2 papunkčiuose.
Su perkančiąja organizacija suderintame socialiniame tinkle, pavyzdžiui, Facebook, tiekėjas turės paviešinti visus 10-imt turinio vienetų (pasidalinti jų nuorodomis).

* Klausimo tekstas neredaguotas


